प्रीतिका राव

प्रीतिका राव ही एक भारतीय अभिनेत्री, मॉडेल आणि चित्रपट-स्तंभलेखिका आहे जी प्रामुख्याने हिंदी दूरदर्शन, जाहिरात आणि चित्रपटांमध्ये काम करते. तिने २०१० मध्ये चिक्कू बुक्कू या तमिळ चित्रपटातून अभिनय क्षेत्रात पदार्पण केले  राव तिच्या दूरदर्शन पदार्पणातील बेइंतेहा (२०१३-१४) या हिंदी मालिकेत आलिया झैन अब्दुल्लाहची भूमिका साकारण्यासाठी प्रसिद्ध आहे, ज्यासाठी तिला सर्वोत्कृष्ट पदार्पणातील महिला म्हणून अनेक पुरस्कार व नामांकन मिळाले आहे.

 सुरुवातीचे जीवन 
राव यांचा जन्म कर्नाटकातील मंगळूर येथे झाला. ती कोंकणी - भाषिक चित्रापूर सारस्वत ब्राह्मण कुटुंबातून आली आहे. तिने मुंबईतील सोफिया कॉलेजमधून इतिहासात पदवी प्राप्त केली, तसेच जाहिरात आणि पत्रकारिता या विषयात डिप्लोमा देखील मिळवला. तिने बेंगळुरू मिरर, डेक्कन क्रॉनिकल आणि  द एशियन एजसाठी लेखन केले आहे. तिची मोठी बहीण, अमृता राव ही एक बॉलिवूड अभिनेत्री आहे.

तिच्या अभिनय क्षेत्रात पदार्पणानंतर, ती न्यू यॉर्कमधील न्यू यॉर्क फिल्म अकादमीमधून ब्रॉडकास्ट जर्नलिझममधील डिप्लोमा कोर्ससाठी अमेरिकेत गेली होती.

 अभिनय कारकीर्द 
तिने चिक्कू बुक्कू (२०१०) या तमिळ चित्रपटातून अभिनय आणि चित्रपटसृष्टीत पदार्पण केले, जिथे तिने अभिनेता आर्यासोबत मीनल "अम्मू" ही मुख्य भूमिका साकारली. त्यानंतर तिने वरुण संदेशच्या सोबतप्रियडू (२०१२) मध्ये मधु लताच्या भूमिकेतून तेलुगूमध्ये पदार्पण केले.

रावने २०१३ मध्ये प्रादेशिक चित्रपटसृष्टीतून पाऊल काढले आणि हर्षद अरोरा यांच्यासोबत बेइंतेहा या मालिकेतून टेलिव्हिजनवर पदार्पण केले. तिने आलिया गुलाम हैदरची भूमिका साकारली आणि तिच्या अभिनयासाठी तिला विविध पुरस्कार मिळाले ज्यात गोल्ड सर्वोत्कृष्ट पदार्पण - महिला पुरस्कारांचा समावेश आहे.

२०१५ मध्ये, रावने "ना तुम हमें जानो" या गाण्याने गायनात पदार्पण केले. त्याच वर्षी तिने आदित्यसोबत रिबेलमध्ये प्रीतिका या भूमिकेतून कन्नड भाषेत पदार्पण केले. २०१६ मध्ये, ती बॉक्स क्रिकेट लीगमध्ये स्पर्धक म्हणून दिसली.

२०१७ मध्ये रावने लव्ह का है इंतजार या मालिकेतून टेलिव्हिजनवर पुनरागमन केले. तिने मोहित सेहगल सोबत मोहिनी माथूर राणावत यांची भूमिका साकारली. त्यानंतर मेट्रो मुलाकत या लघुपटात ती युनूस खानसोबत प्रियाच्या भूमिकेत दिसली. त्याच वर्षी तिने सिद्धार्थ बसरूरसोबत तिचे दुसरे गाणे "याद किया दिल ने" रिलीज केले होते.

२०१८ मध्ये, तिने <i id="mwYA">लाल इश्क</i> मध्ये महिमा "माही" मल्होत्राची भूमिका  केली होती. ती  "सुरिली" (२०१७), "तेरे वादे" (२०१८) आणि "तेनू भूल ना पावागी" (२०१८) या म्युझिक व्हिडिओमध्ये देखील दिसली आहे.

प्रीतिका रावने जून २०२२ मध्ये तिचे युट्यूब चॅनल लाँच केले जे यशस्वीरित्या चालू आहे आणि तिने युट्यूबवर कंटेंट क्रिएटर आणि प्रोड्यूसर म्हणून तिची कारकीर्द चिन्हांकित केली आहे.

 संदर्भ 

वर्ग:२१व्या शतकातील भारतीय अभिनेत्री
वर्ग:इ.स. १९८८ मधील जन्म
वर्ग:हिंदी दूरचित्रवाहिनी अभिनेत्री
वर्ग:कन्नड चित्रपट अभिनेत्री
वर्ग:तेलुगू चित्रपट अभिनेत्री
वर्ग:तमिळ चित्रपट अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:स्त्री चरित्रलेख